Landsretten ændrede byrettens dom, således at tiltalte straffes med fængsel i 60 dage
Ret: Østre Landsret (2. instans)
Faggruppe: Straffesag — Almindelig domsmandssag
Sagsemner: Forurettede og vidner;
Seksual forbrydelser;

/

____________
D O M

Afsagt den 2. juli 2014 af Østre Landsrets 19. afdeling

(landsdommerne Peter Thønnings, Bo Østergaard og Rosenløv med domsmænd).

19. afd. nr. S-3672-13:

Anklagemyndigheden

mod

Tiltalte

(cpr.nr. Født 1994)

(advokat Mads Kramme, besk.)

Københavns Byrets dom af 25. november 2013 (SS 1-22999/2013) er anket af domfældte

med påstand om frifindelse, subsidiært formildelse.

Anklagemyndigheden har tillige anket dommen med endelig påstand om domfældelse efter

byrettens bevisresultat samt skærpelse.

Forklaringer

Der er i landsretten afgivet supplerende forklaring af tiltalte og vidnerne Forurettede 1 og

Vidne 1, der alle har forklaret i det væsentlige som i byretten.

Endvidere er der afspillet videoafhøring af Forurettede 2.

De i byretten af Vidne 3 og Vidne 2 afgivne forklaringer er doku-menteret i medfør af

retsplejelovens § 923.



/

- 2 -

Tiltalte har ad forhold 1 supplerende forklaret blandt andet, at han for sjov fandt på, at

drengene som alternativ til ”lammerne ” kunne give ham et kys på kinden. Han husker ikke,

hvorfor han ved en lejlighed drejede hovedet, så han blev kysset på munden. Han er vokset

op med sådanne lege og har aldrig lagt noget seksuelt i det. Ord som ”frækkert ”, ”skat ”og

”pik ” indgik i korrespondancen med Forurettede 1 på Facebook, fordi det er sådan, tiltalte

nor-malt udtrykker sig. Det var et uheld, at han ramte Forurettede 1 i skridtet. Han ramte ham

uden-på tøjet. Forurettede 1 lignede en bøsse og opførte sig som en, men det var ikke noget,

tiltalte vidste noget om. Det kunne også være, at han var biseksuel. Han husker ikke, hvad

det handlede om, når han på Facebook til Forurettede 1 skrev, ”spil den af” . Måske handlede

det om musik. Nogle gange kan det være lidt af en gåde for ham, hvad han selv har skrevet.

Når han skrev ”så spil” , ved en lejlighed, hvor Forurettede 1 skrev, at han kedede sig, var det

et for-slag om at spille et spil. Det handlede om fodbold og ømme fødder, da han skrev ”men

hvis du gør det hverdag så får du faktisk en anden følelse – altså den bliver ikke så øm og

det” . Det var et ud slag af kedsomhed, når de skrev ”frække ord” til hinanden. Det var bare

en tanke, at han forestillede sig, at Forurettede 1 var 12 år. Tiltalte synes, at det er absurd, at

Forurettede 1 er kommet med beskyldninger imod ham om seksuelt overgreb. Han formoder,

at det har at gøre med Forurettede 1's skuffelse vedrørende musikvideoen og L.O.C.

koncerten.

Han ved ikke, hvorfor Forurettede 2 har fremsat beskyldninger imod ham.   

Forurettede 1 har supplerende forklaret blandt andet, at de buske, som tiltalte førte ham hen

bag, ikke kan ses på de billeder, som politiet har taget. Han vidste ikke hvorfor, tiltalte førte

ham derhen. De fulgtes ad. Da de kom hen bag buskene, trak tiltalte bukserne ned og tog fat

om vidnets håndled og førte herefter vidnets hånd hen til sin blottede penis. Det gik meget

hurtigt. Vidnet sagde, at han skulle hjem, men tiltalte sagde, at vidnet da godt kunne blive en

halv time. Han var først ikke klar over, at hans mor kunne mærke, at der var sket noget

ubehageligt. Efter episoden opførte vidnet sig som han pleje-de, han ville bare ikke udenfor.

Han var derfor ikke nede på Skole og spille fod-bold. Han brød sig ikke om tiltaltes ”kysse

leg ”, men var ikke sur på ham over det. Han så først tiltalte som sin ven, men blev så mere

og mere irriteret på ham. I starten ville vidnet gerne have været med til at lave musikvideoen,

men han blev ikke skuffet eller ked af det, da han ikke kom med.   



/

- 3 -

Vidne 1 har supplerende forklaret blandt andet, at hun studsede over det, da tiltalte og nogle

andre drenge en aften ringede på ret sent. Hun og tiltalte havde øjenkon-takt gennem vinduet

et øjeblik, hvorpå vidnet hilste, og tiltalte hilste igen. Det virkede sært, og hun tænkte, at her

var noget, som hun skulle være opmærksom på. Det bekymrede hende, da Forurettede 1

pludselig ikke ville ud og over for kammerater undskyldte sig med lek-tier, eller at han ikke

måtte komme ud. Man skal gøre sig meget umage for ikke at læse tiltaltes og Forurettede 1's

korrespondance på Facebook som vedrørende noget seksuelt, og hun var ikke i tvivl om, at

hun måtte gøre noget.

Tiltalte har om sine personlige forhold supplerende forklaret, at han fortsat ikke har planer

om at arbejde med børn. Han har været meget påvirket af sagen, har modtaget trusler og haft

svært ved at sove om natten. Han ønsker nu at påbegynde en uddannelse. Han har væ-ret

tilknyttet ”Behandlingscenter” og har i den forbindelse arbejdet et halvt år på ca fe. Han vil

fortsat gerne uddannes som kok.   

Tiltalte er tidligere straffet den 8. november 2013 med bøde efter bekendtgørelse om eufo-

riserende stoffer § 27, stk. 1, jf. § 3, jf. bilag liste B, nr. 43.

Landsrettens begrundelse og resultat

Forhold 1

Landsretten tiltræder, at det ved vidneforklaringerne og de i øvrigt foreliggende oplysnin-ger

er bevist, at tiltalte førte Forurettede 1's hånd hen på sin penis, der således blev be-rørt.

Landsretten finder, at forholdet, der alene vedrører en berøring og ikke manipulation af

tiltaltes penis, skal henføres under straffelovens § 232 som blufærdighedskrænkelse.

Forhold 2

Også efter bevisførelsen for landsretten findes tiltalte af de grunde, der er anført i dommen,

skyldig efter anklageskriftet.

Straffen fastsættes efter straffelovens § 232, jf. § 89, som en tillægsstraf til fængsel i 60 dage.



/

- 4 -

Landsretten har herved på den ene side lagt vægt på det af byretten anførte og på de foru-

rettedes meget unge alder og på den anden side, at tiltalte var 17 år, da forhold 1 blev be-

gået, og at de to forhold hver især er af enkeltstående karakter.

Der findes ikke grundlag for at gøre straffen helt eller delvist betinget.

Landsretten tiltræder af de af byretten anførte grunde dommens bestemmelse om rettig-

hedsfrakendelse.

I øvrigt stadfæstes dommen, idet de juridiske dommere finder tortgodtgørelserne passende

udmålt.

T h i  k e n d e s  f o r  r e t:

Byrettens dom i sagen mod Tiltalte ændres, således at han straffes med fængsel i 60 dage.

I øvrigt stadfæstes dommen.

Statskassen skal betale sagens omkostninger for landsretten.



/